wickkiey/tamil-wikipedia-markdown huggingface dataset:
# காந்தி படித்துறை



**காந்தி படித்துறை (Gandhi Ghat)** பாட்னாவில் கங்கை நதியில் உள்ள முக்கிய படித்துறைகளில் ஒன்றாகும். இதற்கு இந்திய சுதந்திர இயக்கத்தின் தலைவர் மகாத்மா காந்தியின் பெயரிடப்பட்டது. படித்துறை அதன் மாலை கங்கை ஆரத்திக்கு பிரபலமானது. இது கங்கை நதியில் மகாத்மா காந்தியின் சாம்பலை மூழ்கடித்ததோடு தொடர்புடையது.  

## இடம்
காந்தி படித்துறை கங்கைக் கரையில் அமைந்துள்ளது. இது பாட்னாவின் தேசிய தொழில்நுட்பக் கழகத்தின் பின்னால் அமைந்துள்ளது. மேலும் பாட்னா சந்திப்பு இரயில் நிலையத்திலிருந்து 5 கிலோமீட்டர் வடகிழக்கில் அமைந்துள்ளது.  

## கங்கை ஆரத்தி
காந்தி படித்துறையில் கங்கை ஆரத்தி 51 விளக்குகளுடன், பூசாரிகள் குழுவால், குங்குமப்பூ உடையணிந்து செய்யப்படுத்தப்படுகிறது. ஆரத்தி ஒரு சங்கு சப்தம் மூலம் தொடங்குகிறது. மேலும் விரிவான வடிவங்களில் தூபக் குச்சிகளின் இயக்கத்துடன் தொடர்கிறது. இருண்ட வானத்திற்கு எதிராக ஒரு பிரகாசமான சாயலை உருவாக்கும் பெரிய எரியும் விளக்குகளை வட்டமாக காண்பிக்கப்படுகிறது. இந்த சடங்கு 2011ஆம் ஆண்டில் வாரணாசி மற்றும் அரித்துவாரில் நடத்தப்படும் கங்கை ஆரத்தியின் அடிப்படையில் தொடங்கப்பட்டது.  

## சுற்றுலா
பீகார் மாநில சுற்றுலா மேம்பாட்டுக் கழகம் காந்தி படித்துறையிலிருந்து எம்.வி.கங்கா விகார் என்ற மிதக்கும் உணவகத்தை இயக்குகிறது. இது சன்செட் கப்பல் மற்றும் லெஷர் கப்பல் / கார்ப்பரேட் கப்பல் போன்றவற்றையும் படித்துறையிலிருந்து சுற்றுலாப் பயணிகளுக்காக இயக்குகிறது. எம்.வி. கௌடில்யா என்ற மற்றொரு கப்பல் 2016 இல் சேர்க்கப்பட்டது. இது காந்தி படித்துறையிலிருந்து கங்கை நதியில் சுற்றுலா பயணங்களுக்கான பயணப் படகு ஆகும். இரண்டு கப்பல்களும் இயங்கும் இடத்தில் இருந்து காந்தி படித்துறையில் மிதக்கும் சிறு கப்பலை வைக்க சுற்றுலாத் துறை திட்டமிட்டுள்ளது.  

### காத்தாடி விழா
மகர சங்கராந்தியை முன்னிட்டு, சபல்பூர் தயரா தீவில், ஆற்றின் குறுக்கே காத்தாடி விழாவை மாநில சுற்றுலாத் துறை ஏற்பாடு செய்கிறது. திருவிழா முதன்முதலில் 2011இல் தொடங்கியது, அதன் பின்னர் ஒவ்வொரு ஆண்டும் ஏற்பாடு செய்யப்பட்டுள்ளது.
# சிவகங்கை தொடருந்து நிலையம்


**சிவகங்கை தொடருந்து நிலையம்** (*Sivaganga railway station*, நிலையக் குறியீடு:*SVGA*) இந்தியாவின், தமிழ்நாட்டின், சிவகங்கை மாவட்டத்தில், சிவகங்கை நகரில் அமைந்துள்ள ஒரு தொடருந்து நிலையமாகும். இது தென்னக இரயில்வேயின், மதுரை கோட்டத்தின் கீழ் இயங்குகிறது.  

## அமைவிடம்
சிவகங்கை தொடருந்து நிலையம் ஆனது, சிவகங்கை நகரத்தின் வெளிப்புறத்தில் அமைந்துள்ளது. இந்த தொடருந்து நிலையம், மானாமதுரை - காரைக்குடி வழித்தடத்தில் அமைந்துள்ளது. ஒவ்வொரு நாளும் இயக்கப்படும் விரைவுத் தொடருந்துகளும் மற்றும் நீண்ட தூரம் செல்லும் விரைவுத் தொடருந்துகளும், இந்நிலையத்தில் நிறுத்தப்படுகின்றன.  

சிவகங்கை மதுரை கோட்டத்தில் உள்ள முக்கியமான தொடருந்து நிலையங்களில் ஒன்றாக இருந்தாலும், இந்நிலையத்தில் 3 நடைமேடைகள் மட்டுமே உள்ளன.  

இந்நிலையத்திற்கு அருகிலுள்ள வானூர்தி நிலையமான, மதுரை பன்னாட்டு வானூர்தி நிலையம், இந்நகரிலிருந்து 50 கி.மீ தொலைவில் மேற்கே அமைந்துள்ளது. இந்நிலையத்திற்கு தெற்கே மேலக்கொன்னக்குளம் தொடருந்து நிலையமும், வடக்கு பனங்குடி தொடருந்து நிலையமும் அமைந்துள்ளது.  

## படங்கள்
# காச்சிகுடா, ஐதராபாத்



**காச்சிகுடா** (**Kachiguda**) இந்தியாவின் தெலங்கானா மாநிலத் தலைநகரமான ஐதராபாத் பெருநகரத்தின் பழமையான பகுதியாகும். ஐதராபாத் நகரத்தின் மூன்றாவது பெரிய தொடருந்து நிலையம் காச்சிகுடா தொடருந்து நிலையம் ஆகும். இத்தொடருந்து நிலையத்தை ஐதராபாத் நிசாம் கட்டினார்.  

## பெயர்க்காரணம்
காச்சிகுடா தொடருந்து நிலையப் பகுதியில் காச்சி இன மக்கள் அதிகம் வாழ்வதால் இப்பகுதிக்கு காச்சிகுடா எனப்பெயராயிற்று.  

## பொருளாதாரம்
காச்சிகுடா பகுதியில் மார்வாரிகள், ஜெயினர்கள், குஜராத்திகள் மற்றும் தெலுங்கு வணிகர்களின் பெரிய வணிக வளாகங்கள் அதிகம் உள்ளது.  
ஷா மியான் மசூதி இங்குள்ளது.  

## போக்குவரத்து

காச்சிகுடா தொடருந்து நிலையம், வட இந்தியா மற்றும் தென்னிந்தியாவின் முக்கிய நகரங்களுடன இருப்புப் பாதை மூலம் இணைக்கிறது. தெலங்கான அரசு சாலைப்போக்குவரத்து கழகத்தின் பேருந்துகள், மாநிலத்திற்குள்ளும், மாநிலத்திற்கு வெளியே உள்ள முக்கிய நகரங்களுடன் இணைக்கிறது.
# சார்வரி ஆண்டு

**சார்வரி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்திநான்காம் ஆண்டாகும். இந்த ஆண்டை செந்தமிழில் **வீறியெழல்** என்றும் குறிப்பர்  
## சார்வரி ஆண்டு வெண்பா
சார்வரி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா  
<poem>  
சார்வரி யாண்டதனிற் சாதிபதி னெட்டுமே  
தீரம றுநோயற் றிரிவார்கள் - மாரியில்லை  
பூமி விளைவில்லாமற் புத்திரரு மற்றவரும்  
ஏம மின்றிச் சாவா ரியல்பு  
</poem>  
இந்தப் பாடலின்படி இந்த ஆண்டில் சாதி, இன பேதமின்றி எல்லா சமயத்தினரும் நோயால் பாதிக்கபடுவர். குறைவாக மழை பொழியும். உணவு விளைச்சல் என்கிறது.  

## சார்வரி ஆண்டு நிகழ்வுகள்
- சார்வரி ஆண்டு மார்கழி 18 அன்று (1901 சனவரி 1) சி. வை. தாமோதரம்பிள்ளை இறந்தார்.
# பெண்டோரைட்டு



**பெண்டோரைட்டு** (Bentorite) என்பது Ca<sub>6</sub>(Cr,Al)<sub>2</sub>(SO<sub>4</sub>)<sub>3</sub>(OH)<sub>12</sub>·26(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். மெல்லிய ஊதா முதல் அடர் ஊதா நிறம் வரையிலான நிறங்களில் இது காணப்படுகிறது. கண்ணாடி பளபளப்புடன் அறுகோணப் படிகங்கள் முதல் இரு அறுகோண இருபட்டைக்கூம்புருவம் வரை வடிவத்துடன் ஒளிபுகும் தன்மை கொண்டதாகவும் பெண்டோரைட்டு படிகமாகிறது. கதிரியக்கப் பண்பு அல்லாத சரியான பிளவுப்படிகமான இது மோவின் அளவுகோலில் 2 என்ற கடினத்தன்மை மதிப்பைக் கொண்டுள்ளது.  

இசுரேல் நாட்டில் சாக்கடலின் மேற்கு எல்லையில் தானியன் காலத்து அட்ரூரியம் பாறைத் தோற்றத்தில் முதன் முதலாக 1980 ஆம் ஆண்டு சுலாமிட் கிராசு என்பவரால் விவரிக்கப்பட்டது. அமெரிக்காவிலுள்ள கலிபோர்னியா பல்கலைக்கழகம் (சான் டியேகோ) மற்றும் எருசலேம் எபிரேயப் பல்கலைக்கழகம் இரண்டிலும் நிலவியல் மற்றும் கனிமவியல் பேராசியராகப் பணிபுரிந்த யாக்கோவ் பென்-டோர் நினைவாக கனிமத்திற்கு பெண்டோரைட்டு என்ற பெயரை சுலாமிட் கிராசு சூட்டினார்.
# விளம்பி ஆண்டு

**விளம்பி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்திரண்டாம் ஆண்டாகும். இந்த ஆண்டை செந்தமிழில் **அட்டி** என்றும் குறிப்பர்  
## விளம்பி ஆண்டு வெண்பா
விளம்பி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா  
<poem>  
விளம்பி வருடம் விளையு கொஞ்சமாரி  
அளந்து பொழியும் அரசர் கலிங்கமுடன்  
நோவான் மெலிவரே நோக்கரிதாகுங் கொடுமை  
ஆவா புகலவரிதாம்  
</poem>  
இந்தப் பாடலின்படி இந்த ஆண்டில் குறைவாக மழை பொழியும். இதனால் உணவு விளைச்சல் குறையும். ஆட்சியாளர்கள் கொடுக்கோல் ஆட்சி செய்வார்கள். மக்கள் சொல்ல இநலாதவாறும், பார்க்க இயலாதவாறும் கொடுமைகளை அனுபவிப்பர். கொடிய நோயினால் மெலிந்து மடிவர் என்கிறது.
# ஜுராசிக் பார்க் 2 (பக்கவழி நெறிப்படுத்துதல்)

**ஜுராசிக் பார்க் 2** (*Jurassic Park 2*) என்பது இவற்றைக் குறிக்கலாம்:  

- த லொஸ்ட் வேர்ல்ட் (கிரைட்டன் புதினம்), 1995-இல் மைக்கேல் கிரைட்டன் எழுதி வெளியிட்ட புதினம்; 1990-இல் வந்த புதினத்தின் தொடர்ச்சி.
- த லொஸ்ட் வேர்ல்ட்: ஜுராசிக் பார்க், மேற்சொன்ன புதினத்தின் தழுவலாக 1997-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்; 1993-இல் வந்த ஜுராசிக் பார்க்-கின் தொடர்ச்சி.
# பீலா வெங்கடேசன்


**பீலா வெங்கடேசன்** (*Beela Vengadesan*;15 15 நவம்பர் 1969-24 செப்டம்பர் 2025) என்பவர் பெண் மருத்துவரும், தமிழ்நாடு அரசின் முன்னாள் சுகாதாரத்துறை செயலாளரும் ஆவார். இவர் இந்திய ஆட்சிப் பணியாளராகவும்(ஐஏஎஸ்) இருந்துள்ளார்.  

## ஆரம்பகால வாழ்க்கை
பீலா ராஜேஷ் நவம்பர் 15, 1969ஆம் ஆண்டு சென்னையில் உள்ள கொட்டிவாக்கத்தில் பிறந்தார். இவருடைய தந்தை எல். என். வெங்கடேசன், இவரது சொந்த ஊர் தூத்துக்குடி மாவட்டம் வாழையடி ஆகும். இவர் தமிழ்நாடு காவல்துறையின் தலைமை இயக்குநராக பணியாற்றி ஓய்வு பெற்றவர். இவரது தாய் ராணி வெங்கடேசன், இவரது சொந்த ஊர் கன்னியாகுமரி மாவட்டம், நாகர்கோவில் ஆகும். இவர் சாத்தான்குளம் தொகுதியின் முன்னாள் சட்டமன்ற உறுப்பினர் ஆவார்.  

## திருமண வாழ்க்கை
பின்னர் ஒடிசா மாநிலத்தைச் சேர்ந்த ராஜேஸ் தாஸ் எனும் இந்தியக் காவல் பணி அதிகாரியை காதலித்து 1992ஆம் ஆண்டு திருமணம் செய்து கொண்டார். இவர்களுக்கு பிங்கி, பிரீத்தி என இரண்டு மகள்கள் உள்ளனர்.  

## கல்வி
இவர் மதராசு மருத்துவக் கல்லூரியில், மருத்துவம் பயின்றார். அதன் பிறகு, இந்திய ஆட்சிப் பணியாளராக இருந்தார். அரசுத்துறைகளில் பல்வேறு பதவிகளில் பணியாற்றியுள்ளார்.  

## அரசுத்துறை பொறுப்புகள்
தமிழகத்தில் செங்கல்பட்டு துணை ஆட்சியாராக இருந்துள்ளார். மீன்வளத்துறையின் திட்ட இயக்குநராக இருந்துள்ளார். இந்திய மருத்துவம் மற்றும் ஹோமியோபதி ஆணையராகப் பணியாற்றியுள்ளார். இந்திய அரசு ஜவுளி அமைச்சகத்தில், கைத்தறி ஏற்றுமதி மேம்பாட்டு கவுன்சில் நிர்வாக இயக்குநராகப் பணியாற்றியுள்ளார். 2019 ஆம் ஆண்டு பிப்ரவரி 17 முதல் தமிழ்நாடு சுகாதாரம் மற்றும் குடும்ப நலத்துறையின் செயலாளராக நியமனம் செய்யப்பட்டார். தமிழ்நாட்டில், கொரானா தொற்று  
தொடர்பான, இவரது சுகாதாரம் சார்ந்த நடவடிக்கைகள் மக்களை கவர்ந்தது.  

## இறப்பு
தமிழ்நாடு அரசின் எரிசக்தி துறைச் செயலாளராகப் பணியாற்றிய பீலா வெங்கடேசன் 24 செப்டம்பர் 2025 அன்று உடல் நலக்குறைவினால் காலமானார். இவர் மூளைக் கட்டி நோயால் பாதிக்கப்பட்டிருந்தார்.
# சிற்றெலி



**சிற்றெலிகள்** (*Mole*) என்பன நிலத்திற்கு அடியில் வளைகளில் வாழத் தகவமைத்துக்கொண்ட சிறிய பாலூட்டிகளாகும். இவற்றின் உடல் உருண்டையாகவும் பட்டுப் போன்ற மென்மயிர்களையும் கொண்டிருக்கும். இவற்றின் கண்களும் காதுகளும் சட்டென்று கண்ணுக்குத் தெரியாததாகவும் சிறிதாகவும் இருக்கும். பின்னங்கால்கள் குன்றியும் முன்னங்கால்கள் குட்டையாக இருப்பினும் வளை தோண்ட ஏதுவாக வலுவாகவும் இருக்கும்.  

சிற்றெலி என்பது பொதுவாக வட அமெரிக்கா, ஆசியா, ஐரோப்பாவில் காணப்படும் தால்ப்பிடே குடும்பத்தைச் சேர்ந்த விலங்குகளையே குறிக்கும்.  

இவை பொதுவாக வளைதோண்டி சிறு மண்மேடுகளை ஏற்படுத்தும்.  

## இயல்புகள்
### நிலத்திற்கடியில் மூச்சுவிடல்
மற்ற விலங்குகளை விட சிற்றெலிகளால் அதிகமான கார்பன் டை ஆக்சைடு உள்ள சூழலில் தாக்குப்பிடிக்க முடியும். இவற்றின் குருதியில் உள்ள ஒரு சிறப்பான ஈமோகுளோபின் ஆக்சிசனை நன்கு ஈர்த்து வைத்துக் கொள்வதே காரணமாகும். மேலும் சிற்றெலிகள் வெளிவிட்ட மூச்சுக் காற்றினைக் கூட பயன்படுத்தி ஆக்சிசனைப் பெறவியலும். இதனால் இவற்றால் ஆக்சிசன் குறைந்த சூழலிலும் வாழ முடிகிறது.  

## கூடுதல் கட்டைவிரல்கள்

சிற்றெலிகளுக்கு இயல்பான கட்டைவிரலுக்கு அடுத்து ஒரு கூடுதல் கட்டைவிரலும் உள்ளது.  

## உணவு
மண்புழுக்களே இவற்றின் முதன்மையான உணவு. மேலும் மண்ணுக்குள் காணப்படும் மற்ற சிறு முதுகெலும்பில்லா உயிர்களையும் இவை உண்கின்றன. வளைக்குள் விழுந்த மண்புழுக்களை நன்றாக மோப்பம் பிடித்து ஓடி வந்து அவற்றை உண்கின்றன. மேலும் இவற்றின் எச்சிலில் உள்ள ஒரு வகை நஞ்சு மண்புழுக்களை முடக்கி விடுகின்றனது. இதனால் சிற்றெலிகளால் இரையைக் கொல்லாமல் வைத்திருந்து வேண்டும் போது தின்ன முடிகிறது. சில வளைகளில் இவ்வாறு ஆயிரத்திற்கும் அதிகமான மண்புழுக்கள் உயிருடன் இருந்ததைக் கண்டறிந்துள்ளனர்.  

நட்சத்திர வடிவ மூக்குடைய மோலினால் மனிதனால் பார்வையில் தொடர்வதை விடக் கூடுதலான வேகத்தில் இரையைத் தேடிப் பிடித்து தின்று விட முடியும்.  

## தோலும் மென்மயிரும்

இவற்றின் மென்மயிர் பட்டுப் போல மென்மையானது. மேலும் தரைவாழ் விலங்குகளைப் போல ஒரு பக்கமாக சாய்ந்திருப்பதில்லை. எனவே சிற்றெலிகளால் வளைக்குள் பின்புறமும் எளிதாகச் செல்ல முடியும். எந்தப் பக்கம் தடவினாலும் மென்மையாக இருக்கும் தன்மையினால் மனிதர்களால் தோலணிகள் செய்ய விரும்பப் பட்டது. அலெக்சாந்திரா என்னும் அரசி ஒருவர் மோலின் தோலினால் செய்த அலங்கார ஆடைகளை அணிந்தமையால் மக்கள் இவற்றை விரும்பி வாங்கத் தொடங்கினர். இதனால் மனிதர்களுக்கு தோட்டங்களில் உள்ள உழவர்களுக்கு நன்மை செய்யக் கூடிய மண்புழுக்களை உண்பதன் மூலம் இடைஞ்சலாக எண்ணப்பட்ட சிற்றெலிகள் அவற்றின் தோலின் மதிப்புக் காரணமாக விரும்பப் பட்டன. தோலும் மென்மயிரும் கரும்பழுப்பு நிறத்தில் இருந்தாலும் வேண்டிய வண்ணத்தில் சாயமேற்ற முடியும்.
# கோண்டுவானா (இந்தியா)



கோண்டுவானா (**Gondwana**) மத்திய இந்தியாவின் ஒரு புவியியல் பகுதியாகும். இப்பகுதியின் கோண்டு மக்கள் பெரும்பான்மையாக வாழ்வதால் இப்பிரதேசத்திற்கு கோண்டுவானா எனப்பெயர் ஆயிற்று.  

கோண்டு மக்கள் அதிகம வாழும் மகாராட்டிரா மாநிலத்தின் கிழக்கில் உள்ள விதர்பா, விதர்பாவுக்கு வடக்கில் உள்ள மத்தியப் பிரதேச மாநிலப் பகுதிகள், மேற்கு சத்தீசுகர் மாநிலப் பகுதிகள், வடக்கு தெலங்கானா மாநிலப் பகுதிகள், மேற்கு ஒடிசா பகுதிகள் மற்றும் தெற்கு உத்தரப் பிரதேசப் பகுதிகளைக் கொண்டது கோண்டுவானா பிரதேசம் ஆகும். தக்காணப் பீடபூமியின் வடக்கில், 600 முதல் 700 மீட்டர் உயரத்தில் அமைந்த கோண்டுவானா பிரதேசம் மலைக்குன்றுகளால் சூழ்ந்தது.  

கோண்டுவானா தட்பவெப்பம், வெப்பமாகவும், பாதி வறண்டதாகவும் இருக்கும். இயற்கை தாவரங்கள், வறண்ட பருவமழை காடு மற்றும் பருவமழை புதர்க் காடுகள் கொண்டது. இதன் பெரும் பகுதிகள் இன்னும் காடுகளாக உள்ளது. இப்பகுதியில் புலிகள் உள்ளிட்ட விலங்குகள் கொண்ட பல தேசியப் பூங்காக்கள் உள்ளன.  

கோண்ட்வானாவில் பட்டியல் பழங்குடி இனமக்கள் ஒப்பீட்டளவில் அதிக விகிதத்தில் உள்ளனர், இதில் கோண்டு மக்களும் அடங்குவர். பட்டியல் பழங்குடியினர் பொருளாதார ரீதியாகவும், சமூக ரீதியாகவும் பின்தங்கியவர்களாக அங்கீகரிக்கப்பட்டுள்ளனர். கோண்டுவான பிரதேசத்தின் பல மாவட்டங்களில் கோண்டு மக்கள் தொகை பெரும்பான்மையாக உள்ளது.  

## வரலாறு
வில் கோண்டுவானா இராச்சியம், (வெள்ளை நிறத்தில்)]]  

மத்திய இந்தியாவின் கோண்டுவான பிரதேசத்தில் கோண்டு மக்கள் உள்ளிட்ட பல பழங்குடியின மக்களின் இராச்சியங்கள் ஆட்சி செய்தது.  

பெரிஷ்தா எனும் பாரசீக வரலாற்று அறிஞரின் கூற்றுப்படி, 1398-ஆம் ஆண்டு முதல் கோண்டுவானா பிரதேசத்தின் முதல் மன்னராக நரசிங் ராய் ஆட்சி செய்தார்.  
இவர் இறுதியாக மால்வா சுல்தான் ஹோஷங் ஷாவால் கொல்லப்பட்டார். கிமு 14 முதல் 17-ஆம் நூற்றான்டு வரை கோண்டுவானா பிரதேசத்தை கார்கா-மண்ட்லா, தேவ்கர் மற்றும் சன்டா-சிர்பூர் இராச்சியங்கள் ஆண்டது. 1733-இல் மராத்தியப் பேரரசின் பேஷ்வாக்கள் புந்தேல்கண்ட் பிரதேசத்தை கைப்பற்றினர். 1735-இல் கோண்டுவானா பிரதேசத்த்தின் கார்க்கா-மண்ட்லா இராச்சியத்தை மராத்தியப் பேரரசின் கீழ் கொண்டு வந்தனர். 1743-இல் மராத்திய போன்சலே வம்சத்தினர் நாக்பூரில் தங்கள் இராச்சியத்தின் தலைமையிட நகரத்தை நிறுவி, 1751-இல் தேவ்கர் மற்றும் சத்தீஸ்கர் பகுதிகளையும் கைப்பற்றினர். 19-ஆம் நூற்றான்டில் பிரித்தானிய இந்தியாவின் ஆட்சியாளர்கள் மராத்தியர்களை வென்று கோன்டுவானா பிரதேசத்தை கைப்பற்றினர்.  

## ஆதாரங்கள்
- McEldowney, Philip F. (1980) *Colonial Administration and Social Developments in middle India: The Central Provinces, 1861-1921*. Ph. D. Dissertation, University of Virginia.
# பெரிஷ்தா



**பெரிஷ்தா** (**Firishta** or **Ferishta**) , முழுப்பெயர்: **முகமது காசிம் இந்த் ஷா** (**Muhammad Qasim Hindu Shah **) , பாரசீக வரலாற்று அறிஞரும், தென்னிந்தியாவின் தக்காண சுல்தான்களின் அரசவைகளில் பணியாற்றிவரும் ஆவார். இவர் 1560-இல் பிறந்து 1620-இல் மறைந்தவர்.  

## வாழ்க்கை
பாரசீகத்தின் கோலம் அலி இந்து ஷாவிற்கு 1560-இல் பிறந்தவர் பெரிஷ்தா. பெரிஷ்தா சிறுவனாக இருக்கையில் அவரது தந்தை, இந்தியாவின் அகமதுநகர் சுல்தானின் இளவரசருக்கு பாரசீக மொழி கற்றுத் தர இந்தியாவிற்கு வருகை தந்தார்.  

1587-இல் பெரிஷ்தா அகமதுநகர் சுல்தான் முர்துஷா நிசாம் ஷாவின் மெய்க்காவல் படையில் சேர்ந்தார். அகமதுநகர் சுல்தானை அவரது மகனும், பட்டத்து இளவரசருமான மீரான் ஷா என்பவர் கொன்று ஆட்சி பீடம் ஏறினான். ஆனால் பெரிஷ்தா அவரிடம் பணி செய்யாது, 1589-இல் பிஜப்பூர் சுல்தான் இரண்டாம் இப்ராகிம் அடில் ஷாவின் அரசவையில் பணியில் சேர்ந்தார்.  

1593-இல் இரண்டாம் இப்ராகிம் அடில் ஷா, பெரிஷ்தாவை இந்திய வரலாற்றையும், தக்காணச் சுல்தான்களின் வரலாற்றையும் எழுத பணித்தார்.  

## பெரிஷ்தாவின் எழுத்துக்களின் மேலோட்டப் பார்வை
பெரிஷ்தாவின் இந்திய வரலாற்று நூல்களின் தொகுப்பு **தரிக்-இ-பெரிஷ்தா** *(Tarikh-i Firishta)* மற்றும் **குல்ஷன்-இ-இப்ராகிம்** (Gulshan-i Ibrahim) என அழைக்கப்படுகிறது. இந்நூலில் முகவுரையில் வட இந்தியாவை ஆண்ட முகலாயருக்கு முந்தைய இந்துஸ்தானத்தின் சுருக்க வரலாற்றையும், அரேபியர்கள் கிழக்கில் இந்தியாவின் சிந்து பகுதிகளை வரை கைப்பற்றியதையும் விளக்கியுள்ளார். கேரளாவின் மலபார் கடற்கரை பகுதிகளில் அரேபியர்கள் நறுமணப் பொருட்களை கொள்முதல் செய்து மேற்கத்திய நாடுகளுக்கு வணிகம் செய்தததையும், இந்தியாவில் வாழ்ந்த இசுலாமிய சூபி ஞானிகளைக் குறித்தும் எழுதியுள்ளார். மேலும் இந்தியாவின் புவியியல், தட்பவெப்பம் குறித்தும், காஷ்மீர் இராச்சிய மன்னர் சிக்கந்தர் பட்சிகான் ஆட்சியில், இந்துக்களை கொடூரமாக நடத்தியது குறித்தும் எழுதியுள்ளார்.  

தரீக்-இ-பெரிஷ்தாவில் கீழ்கண்ட நூல்கள் கீழ்கண்டவர்களின் வரலாறுகள் உள்ளது.:  
1. காஜனவி & லாகூரின் மன்னர்கள்
1. தில்லி சுல்தான்கள்
1. தக்காண சுல்தான்கள்:
  1. கோல்கொண்ட சுல்தான்கள்
  1. பிஜப்பூர் சுலதான்கள்
  1. அகமதுநகர் சுல்தான்கள்
  1. பேரர் சுல்தான்கள்
  1. பீதர் சுல்தான்கள்
  1. திலங்கா
1. குஜராத் சுல்தான்கள்
1. மால்வா மன்னர்கள்
1. காந்தேஷ் பிரதேச மன்னர்கள்
1. வங்காளம் & பிகாரின் சுல்தான்கள்
1. முல்தான் சுல்தான்கள்
1. சிந்து நாட்டின் ஆட்சியாளர்கள்
1. காஷ்மீர் இராச்சிய சுல்தான்கள்
1. மலபார் கடற்கரை குறித்த பதிவுகள்
1. இந்திய இசுலாமிய சூபி ஞானிகள்
1. இந்தியாவின் புவியியல் & தட்பவெப்பம்

## மரபுரிமைப் பேறுகள்
1768-இல் கிழக்கிந்திய கம்பெனியின் அதிகாரி அலெக்சான்டர் டவ் பெரிஷ்தாவின் நூலை ஆங்கிலத்தில் மொழிபெயர்த்தார்.  

## ஆதாரங்கள்
- 
-
# வளையபுரோப்பீனோன்


**வளையபுரோப்பீனோன்** *(Cyclopropenone)* என்பது C<sub>3</sub>H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அரோமாட்டிக் சேர்மத்தை சைக்ளோபுரோப்பீனோன் என்ற பெயராலும் அழைக்கலாம். வளையபுரோப்பீன் கார்பன் சட்டக கட்டமைப்புடன் ஒரு கீட்டோன் வேதிவினை குழு இச்சேர்மத்தில் இடம்பெற்றுள்ளது. நிறமற்று காணப்படும் இச்சேர்மம் அறைவெப்ப நிலைக்கு அருகில் கொதிக்கும் தன்மை கொண்டதாகவும் எளிதில் ஆவியாகக் கூடிய சேர்மமாகவும் உள்ளது. தூய்மையான வளையபுரோப்பீனோன் அறைவெப்பநிலையில் உள்ளபோதே பலபடி வினைக்கு உட்படுகிறது. வளையபுரோப்பீனோனின் வேதியியல் பண்புகள் இதிலுள்ள கார்போனைல் குழுவின் வலுவான துருவமுனைப்பால் ஆதிக்கம் செலுத்துகின்றன. வளையத்தின் மீது ஒரு பகுதி நேர்மின் சுமையையும் ஆக்சிசனில் ஒரு பகுதி எதிர்மின் சுமையையும் வழங்கி அரோமாட்டிக் தன்மையை உறுதிப்படுத்துகிறது.
# டெட்ராகுளோரோசைக்ளோபுரோப்பீன்


**டெட்ராகுளோரோசைக்ளோபுரோப்பீன்** *(Tetrachlorocyclopropene)* என்பது C<sub>3</sub>Cl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அரோமாட்டிக் சேர்மத்தை டெட்ராகுளோரோவளையபுரோப்பீன் என்ற பெயராலும் அழைக்கலாம். நிறமற்ற நீர்மமாகக் காணப்படும் இச்சேர்மம் கரிமத் தொகுப்பு வினைகளிலும் அசிட்டைலீன் வழிப்பொருள்கள் தயாரிக்க உதவும் வினையாக்கியாகவும் பயன்படுகிறது. டைகுளோரோகார்பீனுடன் டெட்ராகுளோரோயெத்திலீனை சேர்த்து வினைபுரியச் செய்வதன் மூலம் டெட்ராகுளோரோசைக்ளோபுரோப்பீன் தயாரிக்க முடியும்.  
அரைல்புரோப்பியோலிக் அமிலங்கள் தயாரிப்பிலும் இச்சேர்மம் பயன்படுத்தப்படுகிறது.  
:C<sub>3</sub>Cl<sub>4</sub> + ArH + 2 H<sub>2</sub>O → ArC<sub>2</sub>CO<sub>2</sub>H + 4 HCl  
சில சந்தர்ப்பங்களில் ஈர் அரைலேற்ற வினைகள் நிகழ்ந்து டை அரைல்சைக்ளோபுரோப்பீனோன் உருவாகிறது. இதை கார்பனைல் நீக்கம் செய்து டை அரைல் அசிட்டைலைன்களைப் பெற இயலும். இடைநிலையான டிரைகுளோரோசைக்ளோபுரோப்பீனியம் மின்னணு கவரி (C3Cl3+) வழியாக இவ்வினைகள் நிகழ்கின்றன.
# இலட்சுமி சந்த் குப்தா


**இலட்சுமி சந்த் குப்தா** *(Laxmi Chand Gupta)* என்பவர் ஓர் இந்திய மருத்துவர் ஆவார். கதிரியக்க நிபுணர், எழுத்தாளர் மற்றும் விளையாட்டு மருத்துவத்தில் நிபுணத்துவம் பெற்றவராகவும் இவர் அறியப்பட்டார். இந்திய எல்லைப் பாதுகாப்புப் படையில் மருத்துவ இயக்குநராகப் பணிபுரிந்தார். சார்க் இலக்கிய விருது மற்றும் மருத்துவ பிரிவில் வழங்கப்படும் மிக உயர்ந்த இந்திய விருதான பிதான் சந்திரா ராய் விருது உட்பட பல்வேறு விருதுகளை இவர் பெற்றுள்ளார். மருத்துவ அறிவியலில் குப்தாவின் சிறந்த பங்களிப்பிற்காக இந்திய அரசின் நான்காவது உயர் குடிமகன் விருதான பத்மசிறீ பட்டம் 2010 ஆம் ஆண்டில் வழங்கப்பட்டது.  

## வாழ்க்கை வரலாறு

இந்தியாவின் மிகப்பெரிய மாநிலமான மத்திய பிரதேசம் குவாலியரில் 1939 ஆம் ஆண்டு சூலை மாதம் 10 ஆம் தேதி இலட்சுமி சந்த் குப்தா பிறந்தார். 1966 ஆம் ஆண்ட்டு குவாலியரிலுள்ள யிவாயி பல்கலைக்கழகத்தின் கயாரா ராசா மருத்துவக் கல்லூரியில் மருத்துவத்தில் இளநிலை பட்டம் பெற்றார். மேலும் 1968 ஆம் ஆண்டு கதிரியக்கவியல் முதுகலை மருத்துவப் படிப்பை முடித்தார். 1972 ஆம் ஆண்டில் சமூதாயம் மற்றும் தடுப்பு மருந்துத் துறையில் பட்டம் பெற்றார். மேலும் குப்தா ஒரு சிறந்த எழுத்தாளராக நூற்றுக்கும் மேற்பட்ட மருத்துவ புத்தகங்களை எழுதி உள்ளார். 2005 ஆம் ஆண்டு முதல் மற்றும் 2009 ஆம் ஆண்டு வரையிலான காலத்தில் அதிக எண்ணிக்கையிலான மருத்துவ புத்தகங்களை எழுதியவர் என்ற உலக சாதனையை இவர் படைத்தார்.. முதலுதவி கையேடு, பொதுவான காயங்கள் மேலாண்மை, விளையாட்டு காயங்களும் ஊட்டச் சத்துகளும், அக்குபிரசரின் அதிசய விளைவுகள், மருத்துவ அவசரகால சிகிச்சைகளின் கையேடு ,உயர் இரத்த அழுத்தம் மற்றும் மாரடைப்புடன் வாழ்வது எப்படி போன்றவை குப்தா எழுதிய குறிப்பிடத்தக்க புத்தகங்களாக கருதப்படுகின்றன. இவர் பல மருத்துவ ஆய்வுக் கட்டுரைகளையும் வெளியிட்டுள்ளார். இந்திய மருத்துவ வர்த்தமானி மற்றும் மருத்துவ பயிற்சி இதழின் தற்போதைய ஆலோசனைக் குழுக்களில் ஓர் உறுப்பினராகவும் பணியாற்றினார்.  

குப்தா 2006 ஆம் ஆண்டு மருத்துவ அறிவியல் கழகத்தின் சக உறுப்பினர் ஆவார். இந்திய அரசின் மிக உயர்ந்த விருதானபிதான் சந்திரா ராய் விருது 1988 ஆம் ஆண்டு இந்திய மருத்துவ ஆராய்ச்சி சபையின் சார்பாக குப்தாவுக்கு வழங்கப்பட்டது. மேலும் குடியரசு காவலர் பதக்கம் 1993 ஆம் ஆண்டும் மற்றும் ஆன்மீக அறிவியல் ஆராய்ச்சி அறக்கட்டளையின் விருதையும் பெற்றார். 2002 ஆம் ஆண்டில் இந்திய மருத்துவ சங்கத்தின் மத்திய பிரதேச மாநிலத்தின் வாழ்நாள் சாதனையாளர் விருது மற்றும் சார்க் இலக்கிய விருது போன்ற பல விருதுகளையும் பெற்றார். 2010 ஆம் ஆண்டு சனவரி மாதம் இந்திய அரசின் உயர் குடிமகன் விருதான பத்ம பூசன் விருதுக்கு தேர்ந்தெடுக்கப்பட்டார். குப்தா 2010 ஆம் ஆண்டு மே மாதம் தனது 70 வயதில் இறந்தார். A few months later, he died on 26 May 2010, at the age of 70.  

## குப்தாவின் தேர்ந்தெடுக்கப்பட்ட வாழ்க்கை வரலாறுகள்

- 
- 
- 
- 
- 
- 
- 
- 
- 
- 
- 
-
# படிமம்:80th Academy Awards ceremony poster.jpg

## சுருக்கம்
Official poster of the 80th Academy Awards  

### Fair use rationale in 80th Academy Awards
The image linked here is claimed to be used under fair use as:  
- It is of a poster for the 80th Academy Awards event.
- Its inclusion in the article adds significantly to the article because it is used to illustrate the subject of the article i.e. the event in question.
- It is a low resolution image.
- The image is only being used for informational purposes.

## அனுமதி

ru:Файл:80th Academy Awards ceremony poster.jpg
# சாம்பா, சத்தீஸ்கர்



**சாம்பா** (**Champa**) என்பது இந்தியாவின் சத்தீஸ்கர் மாநிலத்தின் ஜாஞ்சுகீர்-சாம்பா மாவட்டத்தில் உள்ள நகராட்சியுடன் கூடிய நகரம் ஆகும். ஹஸ்தேவ் ஆற்றின் கரையில் அமைந்த சாம்பா நகரம், கடல் மட்டத்திலிருந்து 830 அடி (253 மீட்டர்) உயரத்தில் அமைந்துள்ளது. இந்நகரத்தில் நெய்யப்படும் உயர்தர கோசா பட்டுத் துணிகள் புகழ்பெற்றவை.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 21 வார்டுகளும், 9,843 வீடுகளும் கொண்ட நகரத்தின் மொத்த மக்கள்தொகை 45,256 ஆகும். அதில் 23,190 ஆண்கள் மற்றும் 22,066 பெண்கள் உள்ளனர். ஆறு வயதிற்குட்பட்ட குழந்தைகள் 5747 (12.70%) ஆகவுள்ளனர். பாலின விகிதம் 1000 ஆண்களுக்கு, 952 பெண்கள் வீதம் உள்ளனர். சராசரி எழுத்தறிவு 84.40% ஆகவுள்ளது. மக்கள்தொகையில் இந்துக்கள் 93.98%, முஸ்லீம்கள் 3.33% மற்றும் பிறர் 0.60% ஆகவுள்ளனர்.  

## கல்வி நிறுவ்னங்கள்
- இந்தியக் கைத்தறி தொழில்நுட்ப நிறுவனம், சம்பா
- அரசு என். எம். ஆர். பட்டமேற்படிப்பு கல்லூரி

## போக்குவரத்து
### சாலைகள்
தேசிய நெடுஞ்சாலை எண் 1308, சம்பா நகரத்திற்கு 161 கி.மீ. தொலைவில் உள்ள மாநிலத் தலைநகரம் ராய்ப்பூர் நகரத்துடன் இணைக்கிறது. மேலும் தேசிய நெடுஞ்சாலை எண் 4 தில்லி நகரத்துடன் சம்பாவை இணைக்கிறது.  

### தொடருந்து நிலையம்
டாடாநகர-பிலாஸ்பூர் மற்றும் ஹவுரா-நாக்பூர்-மும்பை இருப்புப் பாதை வழித்தடத்தில் சம்பா தொடருந்து நிலையம் அமைந்துள்ளது.
# செலிக்மேனைட்டு



**செலிக்மேனைட்டு** *(Seligmanite)* என்பது PbCuAsS3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். சுவிட்சர்லாந்து நாட்டின் தென்புறத்திலுள்ள கேண்டன் வலைசு மண்டலத்தின் லெங்கென்பேச்சு என்ற கட்டிடக் கற்கள் வெட்டியெடுக்கும் இடத்தில் இந்த அரிய கனிமம் கண்டறியப்பட்டது. பெரு நாட்டின் லிமா மண்டலத்தில் ராவுரா மாவட்டத்திலும், நமீபியா நாட்டின் ஒசிக்கோட்டோ மண்டலம் திசுமெப் நகரத்திலும், அமெரிக்காவின் நியூசெர்சியிலுள்ள சசெக்சு மாகாணத்தின் சிடெர்லிங்கு சுரங்கத்திலும் செலிக்மேனைட்டு கனிமம் கிடைக்கிறது.  

பன்னாட்டு கனிமவியல் சங்கம் செலிக்மேனைட்டு கனிமத்தை Seli> என்ற குறியீட்டால் அடையாளப்படுத்துகிறது.
# 2020 இந்தோனேசியாவில் கொரோனாவைரசுத் தொற்று


**2020 இந்தோனேசியாவில் கொரோனாவைரசுத் தொற்று** 2 மார்ச் 2020 அன்று முதல் பரவத் தொடங்கியது. 9 ஏப்ரல் ஆம் தேதிக்குள் இந்தோனேசியாவின் அனைத்து மாகாணங்களுக்கும் இந்த கோவிட்-19 தொற்றுநோய் பரவியது. ஜகார்த்தா, மேற்கு சாவா மேற்கு சாவா மற்றும் கிழக்கு சாவா ஆகியவை மிகவும் பாதிக்கப்பட்டுள்ள மாகாணங்களாக ஆகும்.  

இதுவரை, இந்தோனேசியாவில் 1,007 இறப்புகள் பதிவாகியுள்ளன, இது மற்ற தென்கிழக்கு ஆசிய நாடுகளை விட அதிகம். இதன் இறப்பு வீதமும் உலகிலேயே மிக உயர்ந்த ஒன்றாகும். அதிக விகிதத்திற்கான முக்கிய காரணம் சோதனையின் பற்றாக்குறை என்று ஆராய்ச்சியாளர்கள் தெரிவிக்கின்றனர், இதன் விளைவாக பல சந்தர்ப்பங்கள் கண்டறியப்படாமல் போகின்றன.  

## புள்ளிவிவரம்

## பின்னணி
12 சனவரி அன்று உலக சுகாதார அமைப்பு (WHO) சீனாவின் ஊகான், சீனாவிலிருந்து புதிய வகை **கொரோனாவைரசு** (*Coronavirus*) தொற்றுப்பரவுதாக அறிவித்தது.  

கோவிட்-19 க்கான நோய்யினால் ஏற்ப்படும் இறப்பு விகிதம் சார்சுயை விட மிகக் குறைவாக உள்ளது. ஆனால் நோய்த்தொற்று மிக அதிகமாக பரவுகிறது.  

## காலவரிசை
2 மார்ச் 2020 அன்று இந்தோனேசிய தலைவர் ஜோக்கோ விடோடோ நாட்டில் முதல் கொரோனா வைரசுத் தொற்று அறிவித்தார்.  

### வரையறை
இந்தோனேசியா சுகாதாரத்துறை அமைச்சகம் நோய்த்தொற்று மற்றும் சந்தேகத்திற்குரியவர்களை இரண்டு நிலைகளாக வகைப்படுத்தியது.  

## தடுப்பு நடவடிக்கைகள்

5 பிப்ரவரி 2020 அன்று முதல் சீனாவிலிருந்து வரும் அனைத்து விமானசேவைகளையும் இந்தோனேசியா தடைவிதித்தது. சீனர்களுக்கு அயல்நாட்டு நுழைவுச்சான்று அல்லது விசா மற்றும் ஏற்கனவே வழங்கப்பட்ட விசாக்களையும் இரத்து செய்தது.  

### பிராந்திய அரசு
#### அவசரகால பகுதிகள்

- **ஜகார்த்தா** : 20 மார்ச் - 19 ஏப்ரல்
- **டெபோக்** : 18 மார்ச் - 29 மே
- **யோக்ஜகார்த்தா** : 20 மார்ச் - 29 மே
- **போகர்** : வெளியிடப்படாத
- **கிழக்கு சாவா** : வெளியிடப்படாத
- **பான்டன்** : வெளியிடப்படாத
- **கிழக்கு கலிமந்தன்** : வெளியிடப்படாத
- **மேற்கு கலிமந்தன்** : வெளியிடப்படாத
- **மேற்கு சாவா** : 19 மார்ச் - 29 மே
- **பப்புவா** : 17 மார்ச் - 31 மார்ச்
- **அச்சே** : 20 மார்ச் - 29 மே
- **வடக்கு சுமத்திரா** : 31 மார்ச் - 29 மே
- **தெற்கு கலிமந்தன்** : வெளியிடப்படாவில்லை

#### ஜகார்த்தா

#### கிழக்கு சாவா

## பயணம் மற்றும் வெளிநாட்டினர் வருகை கட்டுப்பாடுகள்
2 ஏப்ரல் 2020 அன்று இந்தோனேசியா வெளிநாட்டினர் வருவதை தடை செய்தது.  

சீனா, தென் கொரியா, இத்தாலி, ஈரான், ஐக்கிய இராச்சியம், வத்திக்கான் நகரம், பிரான்ஸ், எசுப்பானியா, ஜெர்மனி, சுவிட்சர்லாந்து மற்றும் ஆஸ்திரேலியா ஆகிய நாடுகளில் இருந்து வரும் இந்தோனேசியர்கள் 14 நாட்கள் கட்டாய தனிமைப்படுத்தல் கட்டயமாக்கப்பட்டது .  

மேலும் கீழ் வரும் விமானசேவைகளை நிறுத்தியது.  

- கருடா இந்தோனேசியா
- சிட்டிலிங்
- லயன் ஏர்
- பாடிக் ஏர்
- இந்தோனேசியா ஏர்ஏசியா
- ஏர்ஏசியா
- எயர் ஏசியா எக்சு
- ஏர் சீனா
- பிரித்தானிய ஏர்வேஸ்
- கதே டிராகன்
- கதே பசிபிக்
- சிங்கப்பூர் வான்வழி
- சீனா ஈஸ்டர்ன் ஏர்லைன்ஸ்
- சீனா சதர்ன் ஏர்லைன்ஸ்
- எமிரேட்ஸ் எயர்லைன்
- எத்தியோப்பியன் ஏர்லைன்ஸ்
- மலேசியா எயர்லைன்சு
- சிறீலங்கன் விமானச் சேவை
- கத்தார் ஏர்வேஸ்
# ஜாஞ்சுகீர்



**ஜாஞ்சுகீர்** (**Janjgir**) இந்தியாவின் சத்தீஸ்கர் மாநிலத்தின் ஜாஞ்சுகீர்-சம்பா மாவட்டத்தின் நிர்வாகத் தலைமையிடமும், நகராட்சியும் ஆகும். 1998-இல் பிலாஸ்பூர் மாவட்டத்தின் பகுதிகளைக் கொன்டு ஜாஞ்சுகீர்-சம்பா மாவட்டம் உருவானது. ஜாஞ்சுகீர் தொடருந்து நிலையம் மாநிலத் தலைந்கர் ராய்ப்பூர் மற்றும் பிலாஸ்பூர் நகரங்களுடன் இணைக்கிறது. தேசிய நெடுஞ்சாலை எண் 200 பிலாஸ்பூர் மற்றும் ராய்ப்பூர் போன்ற பெரிய நகரங்களுடன் இணைக்கிறது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 21 வார்டுகளும், 8,690 வீடுகளும் கொண்ட நய்லா ஜாஞ்சுகீர் நகரத்தின் மொத்த மக்கள்தொகை 40,561 ஆகும். அதில் ஆண்கள் 20,731 மற்றும் பெண்கள் 19,830 உள்ளனர். ஆறு வயதிற்குட்பட்ட குழந்தைகள் 5288 (13.04%) ஆகவுள்ளனர். பாலின விகிதம் 1000 ஆண்களுக்கு, 957 பெண்கள் வீதம் உள்ளனர். சராசரி எழுத்தறிவு 86.10% ஆகவுள்ளது. மக்கள்தொகையில் இந்துக்கள் 94.59%, முஸ்லீம்கள் 3.52%, கிறித்தவர்கள் 1.45% மற்றும் பிறர் 0.42% ஆகவுள்ளனர்.  

## இரயில் போக்குவரத்து
ஜாஞ்சுகீர் நைலா தொடருந்து நிலையம், ஜாஞ்சுகீர் மாவட்ட ஆட்சியர் அலுவலகத்திலிருந்து 6 கி.மீ. தொலைவில் உள்ளது. ஹவுரா-நாக்பூர்-மும்பை இருப்புப் பாதை பிரிவில் உள்ள ஜாஞ்சுகீர் நைலா தொடருந்து நிலையம், மும்பை, கொல்கத்தா, புனே, நாக்பூர், புரி, விசாகப்பட்டினம், டாடாநகர், ராய்ப்பூர், பிலாஸ்பூர் மற்றும் அகமதாபாத் நகரங்களுடன் இணைக்கிறது.
# நாராயண்பூர்

**நாராயண்பூர்** (**Narayanpur**) இந்தியாவின் சத்தீஸ்கர் மாநிலத்தின் நாராயண்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். பஸ்தர் மாவட்டதின் பகுதிகளைக் கொண்டு நாராயண்பூர் மாவட்டம் 11 மே 2007-இல் நிறுவப்பட்டது.  
மாவோயிஸ்டு தீவிரவாதிகளால் பாதிக்கப்பட்ட சிவப்புத் தாழ்வாரப் பகுதிகளில் நாராயண்பூர் நகரமும் ஒன்றாகும். இங்குள்ள மலைவாழ் பழங்குடி மக்களின் குழந்தைகளுக்கு உண்டு உறைவிடப் பள்ளியை இராமகிருஷ்ணா மிஷின் 1985 முதல் நடத்துகிறது.
# புரோப்பலீன்



**புரோப்பலீன்** *(Propalene)* என்பது C<sub>4</sub>H<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பைசைக்ளோ [1.1.0]பியூட்டா-1,3-டையீன் என்ற பெயராலும் இச்சேர்மம் அழைக்கப்படுகிறது. இரண்டு இணைக்கப்பட்ட வளையபுரோப்பீன் வளையங்களால் இந்த பல்வளைய ஐதரோகார்பன் ஆக்கப்பட்டுள்ளது . இச்சேர்மத்தின் மூலக்கூறு ஓர் இணைகரமாக உருவாகும் கார்பன் கட்டமைப்புடன் கூடிய சமதளக் கட்டமைப்பில் உள்ளதாக கணக்கீட்டு ஆய்வுகள் தெரிவிக்கின்றன. இச்சமதளத்தில் குறுகிய மற்றும் நீண்ட கார்பன்-கார்பன் பிணைப்புகள் முற்றிலும் மாறிமாறி உள்ளன .  
## இவற்றையும் காண்க
- 1,3-ப்யூட்டா-டை-ஈன்
- எப்டலீன்
# சைக்ளோபுரோப்-2-யீன் கார்பாக்சிலிக் அமிலம்


**சைக்ளோபுரோப்-2-யீன் கார்பாக்சிலிக் அமிலம்** *(Cycloprop-2-ene carboxylic acid)* என்பது C<sub>4</sub>H<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் சீனா, சப்பான், தைவான் போன்ற நாடுகளில் காணப்படும் உருசுலா சப்னிகிரிகன்சு என்ற பூஞ்சை வகைகளில் காணப்படும் பூஞ்சை நஞ்சு ஆகும் .  

உணவாக உட்கொள்ளும்போது இம் மூலக்கூறு ராபடோமயோலிசிசு எனப்படும் தசைச்செல் அழிப்பு நோயை ஏற்படுத்தும் என்று அறியப்படுகிறது .
# ஊகான் தீநுண்மியியல் ஆய்வு நிறுவனம்


**ஊகான் தீநுண்மியியல் ஆய்வு நிறுவனம்**, **சீன அறிவியல் கல்வியகம்** (The Wuhan Institute of Virology, Chinese Academy of Sciences) (**WIV**:சீன மொழி: 中国科学院武汉病毒研究所; பின்யின்: Zhōngguó Kēxuéyuàn Wǔhàn Bìngdú Yánjiūsuǒ) என்பது தீநுண்மிகள் குறித்த ஒரு ஆராய்ச்சி கல்வி நிறுவனமாகும். இந்நிறுவனம் *சீன அறிவியல் கல்வியகத்தால்* (the Chinese Academy of Sciences) (**CAS**) நிர்வாகிக்கப்படுகிறது.  

இது சீனாவில் ஊபேய் மாகாணத்தில், ஜியாங்சியா மாவட்ட தலைநகரான ஊகானில் அமைந்துள்ளது. இது 2015 ஆம் ஆண்டில் சீனாவின் முதல் *பயோசேஃப்ட்டி லெவல் -4* (BSL-4) ஆய்வகத்தைத் திறந்தது.  

*ஊகான் தீநுண்மியியல் ஆய்வு நிறுவனத்தால்* திட்டமிட்டு செயற்கையாக உருவாக்கப்பட்ட வைரசுகளால் 2019-20 *கொரோனா வைரசு தொற்றுநோய்* உருவானதாக 2020 ஜனவரியில் ஒரு யூகம் பரவலானது.  

வௌவால் மீதான கொரானா வைரசுகள் குறித்த *ஊகான் தீநுண்மியியல் ஆய்வு நிறுவன*ஆராய்ச்சிகளை குறித்து, சிலர் பாதுகாப்பு பற்றிய வருத்தங்களையும், தொடர்புடைய ஆதாரங்களையும் அமெரிக்காவிலிருந்து ஆவணப்படுத்தினர்.  

*ஊகான் தீநுண்மியியல் ஆய்வு நிறுவனத்தில்* வௌவால்கள் மீது விஞ்ஞானிகள் ஆய்வுகள் மேற்கொள்ளும் போது *கொரானா வைரசுகள்* தற்செயலாக தோன்றியிருக்கலாம் என்று அமெரிக்க உளவுத்துறை அதிகாரிகள் ஏப்ரல் 2020 இல் நிரூபிக்கப்படாத அறிக்கைகள் மூலம் விசாரணைகளை தொடங்கினர்.  

## வரலாறு
இந்த நிறுவனம் 1956 ஆம் ஆண்டில் *சீன அறிவியல் கல்வியகத்தின்* (CAS) கீழ் *ஊகான் நுண்ணுயிரியல் ஆய்வகமாக* நிறுவப்பட்டது. 1961-ல்*தென் சீனா நுண்ணுயிரியல் ஆய்வு நிறுவனம்* என்ற பெயரில் இருந்த இந்நிறுவனம், 1962 இல்*ஊகான் நுண்ணுயிரியல் நிறுவனம்* என மறுபெயரிடப்பட்டது.  

1970 ஆம் ஆண்டில், *ஊபேய் அறிவியல் மற்றும் தொழில்நுட்ப ஆணையம்* நிர்வாகத்தை எடுத்துக் கொண்டபோது இது *ஊபேய் மாகாண நுண்ணுயிரியல் நிறுவனமாக* மாறியது.ஜூன் 1978 இல், இது *சீன அறிவியல் கல்வியகம்* (CAS) என திரும்பி,  
*ஊகான் தீநுண்மியியல் ஆய்வு நிறுவனம்* என மறுபெயரிடப்பட்டது.  

2015 ல் லியோனைச் சேர்ந்த பிரெஞ்சு அரசு சி.ஐ.ஆர்.ஐ ஆய்வகத்துடன் இணைந்து 300 மில்லியன் யுவான் (44 மில்லியன்) செலவில் *தேசிய உயிர் பாதுகாப்பு ஆய்வகத்தின்* பணி நிறைவடைந்தது. இது சீனாவின் முக்கிய பகுதியில் கட்டப்பட்ட முதல் *பயோசேஃப்ட்டி லெவல் -4* (BSL–4) ஆய்வகமாகும். ஆய்வக விரிவாக்கத்திற்காக அமெரிக்க அரசாங்கத்தால் ஓரளவு நிதியளிக்கப்பட்டது.  

## கொரோனா வைரசு ஆராய்ச்சி
2005 -ல் *ஊகான் தீநுண்மியியல் ஆய்வு நிறுவனத்தை* சார்ந்த ஆராய்சியாளர்களை உள்ளடக்கிய ஒரு குழு சீனாவின் குதிரைவாலி வௌவால்கள் தான் சார்ஸ் போன்ற கொரோனா வைரசுகளின் இயற்கை களஞ்சியங்கள் என்று கண்டுபிடித்து ஆய்வறிக்கையை வெளியிட்டது.  

பல ஆண்டுகளாக இந்த ஆய்வைத் தொடர்ந்த ஆய்வு நிறுவனத்திலுள்ள  
ஆராய்ச்சியாளர்கள், சீனா முழுவதும் பல இடங்களில் உள்ள ஆயிரக்கணக்கான வௌவால்களில் தனிமைப்படுத்திய 300க்கும் மேலான வௌவால் வைரசுத்தொடர்களின் மாதிரிகளை ஆராய்ந்தார்கள்.  

2015 -ல் எலா உயிரணுக்களை (HeLa) பாதிக்கக்கூடிய கொரோனா வைரசை உருவாக்க முடியுமா என்பது குறித்த வெற்றிகரமான ஆய்வறிக்கையை அந்த ஆய்வு நிறுவனம் வெளியிட்டது.
# துந்தாசைட்டு



**துந்தாசைட்டு** *(Dundasite)* என்பது PbAl<sub>2</sub>[(OH)<sub>2</sub>CO<sub>3</sub>]<sub>2</sub>&nbsp;•&nbsp;H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் அரிய ஈயம் அலுமினியம் கார்பனேட்டு கனிமமாக இது வகைப்படுத்தப்படுகிறது. ஆத்திரேலியாவின்.  

பன்னாட்டு கனிமவியல் சங்கம் துந்தாசைட்டு கனிமத்தை Dun என்ற குறியீட்டால் அடையாளப்படுத்துகிறது.  

ஈயத் தாது படிவுகளின் ஆக்சிசனேற்றமடைந்த மண்டலத்தில் இரண்டாம் நிலை கனிமமாக துந்தாசைட்டு அரிதாகத் தோன்றுகிறது. செருசைட்டு, பிளாட்னெரைட்டு, அசுரைட்டு, மாலகைட்டு, பைரோமார்பைட்டு, மிமெடைட்டு, பியுதண்டைட்டு, தப்டைட்டு, குரோகோயிட்டு, கிப்சைட்டு, ஆலோபேன், லைமோனைட்டு போன்ற கனிமங்களுடன் சேர்ந்து துந்தாசைட்டு கிடைக்கிறது.  

தாசுமேனியாவில் இதன் இருப்பிடத்தைத் தவிர நியூசிலாந்து, ஆத்திரேலியா, சீனா, பெல்சியம், செருமனி, பிரான்சு, கிரீசு, இங்கிலாந்து, அயர்லாந்து, இத்தாலி, ஆசுத்திரியா, செக் குடியரசு, நமீபியா மற்றும் அமெரிக்கா போன்ற நாடுகளிலும் இந்த கனிமம் கண்டுபிடிக்கப்பட்டுள்ளது.
# முத்து ஆறு (சீனா)



**முத்து ஆறு** (*Pearl River*) சீன மொழியில் **ஜுஜியாங்** ( **சூ கியாங்** ) என்றும் அழைக்கப்படுகிறது, முன்னர் இது கேன்டன் ஆறு . இந்த ஆறு தெற்கு சீனாவின் மிகப்பெரிய ஆறு ஆகும். குவாங்டாெங்கின் சி ஆறு ("மேற்கு"), பெய் ஆறு ("வடக்கு") மற்றும் டோங் ஆறு ("கிழக்கு") நதிகளின் நீர்நிலைகளுக்கு "முத்து ஆறு" என்ற பெயர் பெரும்பாலும் பயன்படுத்தப்படுகிறது. இந்த ஆறுகள் அனைத்தும் முத்து ஆற்றின் துணை ஆறுகளாக கருதப்படுகிறது. ஏனெனில் அவை ஒரு பொதுவான ஆற்று முகத்துவாரங்களை கொண்டு முத்து ஆற்றுடன் பகிர்ந்து கொள்கின்றன. யாங்சி ஆறு மற்றும் மஞ்சள் ஆறுகளுக்கு அடுத்து, முத்து ஆறு சீனாவின் மூன்றாவது மிக நீளமான ஆறு ஆகும் . மற்றும் கொள்ளளவில் யாங்சிக்குப் பிறகு இரண்டாவது பெரியது . முத்து ஆற்று படுக்கை ) லியாங்வாங்கின் ( குவாங்டாெங் மற்றும் குவாங்சி மாகாணங்கள்) பெரும்பான்மையையும், சீனாவில் யுன்னான், குய்சூ, ஹுனான் மற்றும் ஜியாங்சியின் சில பகுதிகளிலும் மற்றும் வியட்நாமின் வடகிழக்கு காவ் பாங் மற்றும் லாங் சான் மாகாணங்களின் வடக்கு பகுதிகளிலும் பாயும் ஆறு ஆகும்.  

## முத்து ஆற்றின் கரையோர நகரங்கள்

- லியுசோங்
- குயிலின்
- டோங்குவான்
- பொசன்
- சூகாய்
- பன்யு
- சொங்சான்
- குவாங்சோ
- ஆங்காங்
- மக்காவு
- சென்சென்
- வுங்சோ
- ஜாவோகிங்
- நானிங்
- கைப்பிங்
- பைஸ்

## முத்து ஆற்றின் மேல் உள்ள பாலங்கள்

- குவாங்சோ பாலம்
- ஹையின் பாலம்
- ஹைஷு பாலம்
- ஆங்காங்-சூகாய்-மக்காவு பாலம்
- ஹுவானன் பாலம்
- ஹுமன் முத்து நதி பாலம்
- ஹெடோங் பாலம்
- ஹுவாங்பு பாலம்
- ஜியாங்வான் பாலம்
- ஜீஃபாங் பாலம்
- பஜோ பாலம்
- ரென்மின் பாலம்
- ஷிஜியாங் சுரங்கம்
- ஜிங்குங் பாலம்
- யஜிஷா பாலம்
# மாதனூர் அகமது அலி



**மாதனூர் அகமது அலி** *(Madanur Ahmed Ali)* என்பவர் இந்தியாவின் சென்னையைச் சேர்ந்த இரைப்பைக் குடல் அறுவை சிகிச்சை நிபுணர் ஆவார். அலி சென்னை மருத்துவக் கல்லூரியின் முன்னாள் மாணவராவார். இவரது பல படைப்புகள் மதிப்பாய்வு செய்யப்பட்ட பத்திரிகைகளில் வெளியிடப்பட்டுள்ளன. இந்திய அரசு வழங்கும் நான்காவது உயர் குடிமகன் விருதான பத்மசிறீ விருது 2011 ஆம் ஆண்டில் அலிக்கு வழங்கப்பட்டது.
# -ஆபாத்

**-ஆபாத்** (*-abad*) என்பது மேற்கு, மத்திய, தெற்காசிய நகரங்கள் சிலவற்றின் பெயர்களின் பின்னொட்டாக வரும் பாரசீக மொழிச் சொல்லாகும். இதற்கு ** , "உழுது பண்படுத்திய இடம்" (ஊர், நகரம், பிராந்தியம்) எனப் பொருள். ஊர்களின் பெயர்கள் பொதுவாக அவ்வூரின் நிறுவனர் அல்லது புரவலரின் பெயருடன் இணைக்கப்பட்டிருக்கும்.  

இந்தியாவில் -*ஆபாது*கள் என்ற பின்னொட்டுகள் முகலாயர் போன்ற முசுலிம் ஆட்சியாளர்களின் காலத்தில் அவர்களின் பெயர்கள் இடங்களுக்கு சூட்டப்பட்டன.  

ஈரானில் இப்பின்னொட்டு மிகவும் பொதுவானது, இங்கு பல்லாயிரக்கணக்கான -ஆபாதுகள் உள்ளன, இவற்றில் பெரும்பாலானவை சிறிய ஊர்கள். மார்க்காசி மாகாணத்தில் மட்டும் 44 ஒசைனாபாத், 31 அலியாபாத், 23 ஹஜ்ஜியாபாத், 22 அசனாபாத் என ஒரே பெயரில் பல ஊர்கள் உள்ளன.  

## முக்கியமான -*ஆபாது*கள்
| ஆப்டாபாத் | யேம்சு அபொட் (இந்திய இராணுவ அதிகாரி) |  |
| --- | --- | --- |
| ஆக்ராபாத் |  |  |
| அகமதாபாத் | முசாபரீத் சுல்தான் அகமது சா |  |
| அசுகாபாத் | பார்த்தியாவின் முதலாம் அர்சாசெசு |  |
| அவுரங்காபாத் | ஔரங்கசீப் |  |
| சபாராபாத் |  |  |
| பைசலாபாத் | சவூதி அரேபியாவின் மன்னர் பைசல் |  |
| பைசாபாத் | அவதின் சியா நவாப் |  |
| பரீதாபாது | சூபி புனிதர் பரித்துதின் கஞ்ச்சகர் |  |
| பிரோசாபாத் | பிரோசு சா மன்சாப் தார் |  |
| பைசாபாத் | பைசாபாத், இந்தியா |  |
| காசியாபாத் | வாசிர் காசி-உத்-தீன் |  |
| வாலாஜாபாத் | , தமிழ்நாடு |  |
| அஃபிசாபாத் | முகலாயப் பேரரசர் அக்பரின் அஃபீசு |  |
| ஒசாங்காபாத் | ஒசாங் சா |  |
| ஐதராபாது | அலீ (ஐதர்) |  |
| ஐதராபாத் | அலீ (ஐதர்) |  |
| இசுலாமாபாத் | இசுலாம் |  |
| யாக்கோபாபாத் | கிழக்கிந்தியக் கம்பனி அதிகாரி யோன் யாக்கோபு |  |
| ஜலாலாபாத் | பீர் ஜலாலா |  |
| யேம்சபாத் | எச். ஈ. எம். யேம்சு |  |
| யேம்சபாத் <small>(இன்றைய கோட் குலாம் முகம்மது) </small> | ஜேம்சு ஓற்றம் |  |
| யேம்சபாத் <small>(இன்றைய சமாரோ) </small> |  |  |
| கொரமாபாத் |  |  |
| லெனினாபாத் <small>(இன்றைய குஜாந்த்)</small> | விளாதிமிர் லெனின் |  |
| ஓர்புபாத் | துருக்கிய *ஓர்து*, "இராணுவம்" |  |
| ரோசுனாபாத் |  |  |
| சபீராபாத் | மீர்சா அலக்பார் சபீர் |  |
| சர்தாராபாத் <small>(இன்ரைய ஆர்மாவீர்) </small> |  |  |
| சிக்கந்தராபாத் | நிசாம் சிக்காந்தர் ஜா |  |
| இசுத்தாலீனாபாத் <small>(இன்றைய துசான்பே)</small> | ஜோசப் ஸ்டாலின் |  |
| துருக்மெனாபாத் | துருக்மென்கள் |  |
| வாகர்சபாத் | இளவரசர் வார்ட்ஜெசு மானூக் | } |
# போகதா அருவி



**போகதா அருவி** (Bogatha Water Falls) என்பது தெலுங்கானா மாநிலத்தில் முலுகு என்னும் நகரத்தில் உள்ள சீக்கு பள்ளி ஓடையில் அமைந்த ஒரு அருவியாகும். இது பத்ராசலத்திலிருந்து 120 கிலோமீட்டர் தொலைவில் அமைந்துள்ளது . இந்த அருவி முலுகு என்னும் ஊரில் இருந்த 90 கிலோமீட்டர் தொலைவில் உள்ளது. அதேபோல வாரங்கலில் இருந்து 140 கிலோ மீட்டர் தொலைவிலும், ஐதராபாத்திலிருந்து 129 கிலோ மீட்டர் தொலைவிலும் உள்ளது . தேசிய நெடுஞ்சாலை 202 இல் புதிதாக கட்டமைக்கப்பட்ட பாலத்தால், ஹைதராபாத்துக்கும் அருவிக்குமான தொலைவு 440 கிலோ மீட்டரிலிருந்து 329 கிலோமீட்டராக குறைந்துள்ளது. இது தெலுங்கானா மாநிலத்தில் உள்ள இரண்டாவது மிகப்பெரிய அருவியாக கருதப்படுகிறது.  

## சுற்றுலா
இந்த அருவியில் எப்போதும் நீர் இருந்து கொண்டே இருந்தாலும், அருவியை ந கண்டுகளிக்க சரியான சரியான காலம் ஜூன் மாதம் முதல் நவம்பர் மாதம் வரையே. காரணம் என்னவென்றால் இக்காலகட்டத்தில் இந்த அருவியில் நீரின் பாய்ச்சல் மிக அதிகமாக இருக்கும்.
# தூய்மையின்மை அச்சம்


**தூய்மையின்மை அச்சம்** அல்லது **மைசோபோபியா** (*Mysophobia*, அல்லது *verminophobia*, *germophobia*, *germaphobia*, *bacillophobia*, *bacteriophobia*) என்பது மாசு மற்றும் நுண்ணுயிரிகள் குறித்த அச்சக் கோளாறு ஆகும். 1879 ஆம் ஆண்டில் வில்லியம் ஏ. ஹம்மண்ட் என்பவரால் இந்த சொல் உருவாக்கப்பட்டது. ஒருவர் தனது கைகளை மீண்டும் மீண்டும் கழுவுவதாகக் காட்சிப்படுத்தப்பட்ட பெருவிருப்ப கட்டாய மனப்பிறழ்வு (OCD) ஒன்றை விளக்குவதற்கு அவர் இச்சொல்லைப் பயன்படுத்தினார். மைசோபோபியா என்ற சொல் மிக நீண்ட காலமாகக் கட்டாயமாகக் கை கழுவுதலுடன் தொடர்புடையது. அழுக்கு, அசுத்தம் ஆகியவற்றின் காரணமான அசாதாரண பயத்துடன் நேரடியாக தொடர்புடைய பெயர்களில் மோலிஸ்மோபோபியா (*molysmophobia*) அல்லது மோலிசோமோபோபியா (*molysomophobia*), ரைபோபோபியா (*rhypophobia*), ரூபோபோபியா (*rupophobia*) ஆகியவையும் அடங்கும். அதேசமயம் பேசிலோபோபியா (*bacillophobia*), மற்றும் பாக்டீரியோபோபியா (*bacteriophobia*) ஆகிய சொற்கள் பொதுவாக பாக்டீரியா மற்றும் நுண்ணுயிரிகள் குறித்த பயத்தைக் குறிக்கின்றன.  

*மைசோபோபியா* என்ற சொல் பண்டைய கிரேக்க சொற்களான μύσος (மியூசோஸ்), "அசுத்தமானது" மற்றும் φόβος (போபோஸ்), "பயம்" ஆகியவற்றிலிருந்து உருவானது.  

## அறிகுறிகள்
மைசோபோபியாவால் பாதிக்கப்படுபவர்கள் பொதுவாக பின்வரும் அறிகுறிகளை அதிகமாகக் காண்பிப்பார்கள்:  

- அதிகப்படியான கை கழுவுதல்
- கிருமிகளின் அதிக இருப்பைக் கொண்டிருக்கும் இடங்களைத் தவிர்ப்பது
- உடல் தொடர்பு குறித்த பயம், குறிப்பாக அந்நியர்களுடன்
- தமது சூழலை சுத்தம் செய்வதற்கும் சுத்தப்படுத்துவதற்கும் அதிகப்படியான முயற்சி
- தனிப்பட்ட பொருட்களை மற்றவர்களுடன் பகிர மறுப்பது
- நோய்வாய்ப்படும் ஒரு பயம்

மைசோபோபியா தனிநபர்களின் அன்றாட வாழ்க்கையைப் பெரிதும் பாதிக்கிறது. கிருமிகளால் அதிகப்படியான தொற்றுகளுக்கு ஆளாகும்போது கடினமான சுவாசம், அதிகப்படியான வியர்வை, அதிகரித்த இதயத் துடிப்பு, திகில் நிலை போன்ற நோய் உணர்குறிகள் தீவிரத்தன்மையை ஏற்படுத்தும்.  

## காரணிகள்
ஒரு நபர் கவலை, மனச்சோர்வு அல்லது அதிர்ச்சிகரமான சூழ்நிலை போன்ற மைசோபோபியாவை உருவாக்க பல அடிப்படைக் காரணிகள் உள்ளன. சுகாதாரம் பெரிதும் ஒருங்கிணைக்கப்பட்ட ஒரு கலாச்சாரத்தில் வளர்வது (கை சுத்திகரிப்பிகள், கழிப்பறை இருக்கை மூடிகள் மற்றும் மளிகை வண்டிகளுக்குப் பயன்படுத்தப்படும் நுண்ணுயிரித் தடுப்பித் துடைப்பான்கள் போன்ற பொதுவாகப் பயன்படுத்தப்படும் சமூகங்களில்), மைசோபோபியாவின் வளர்ச்சிக்கு ஒரு முக்கிய உந்து சக்தியாகவும் இருக்கலாம்.  

## சமூகம்
மைசோபோபியாவால் பாதிக்கப்பட்ட சில பிரபலமான நபர்களில் நிக்கோலா தெஸ்லா, ஹோவார்ட் ஹியூஸ், சதாம் உசேன் ஆகியோர் அடங்குவர்.
# சிவசாகர்



**சிவசாகர்** (**Sivasagar**) இந்தியாவின் அசாம் மாநில சிவசாகர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். மாநிலத் தலைநகரான கவுகாத்திக்கு வடகிழக்கே 360 கி.மீ. தொலைவில் சிவசாகர் நகரம் உள்ளது. இந்நகரத்தைச் சுற்றி தேஹிங் மழைக்காடும், பிரம்மபுத்திரா ஆறு மற்றும் லோகித் ஆறும் கலக்கிறது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, சிவசாகர் நகரத்தின் மொத்த மக்கள்தொகை 50,781 ஆகும். அதில் 26,925 ஆண்கள் மற்றும் 23,856 பெண்கள் உள்ளனர். சராசரி எழுத்தறிவு 80.41% ஆகவுள்ளது.
# வடக்கு லக்கீம்பூர்


**வடக்கு லக்கீம்பூர்** (**North Lakhimpur**) இந்தியாவின் அசாம் மாநிலத்தின் லக்கீம்பூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். மாநிலத் தலைநகரம் கவுகாத்திக்கு வடகிழக்கில் 394 கி.மீ. தொலைவில் வடக்கு லக்கீம்பூர் நகரம் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 14 வார்டுகளும், 13,993 வீடுகளும் கொண்ட நகரத்தின் மொத்த மக்கள்தொகை 59,814 ஆகும். அதில் 30,847 ஆண்கள் மற்றும் 28,967 பெண்கள் உள்ளனர். ஆறு வயதிற்குட்பட்ட குழந்தைகள் 6950 (11.62%) ஆகவுள்ளனர். பாலின விகிதம் 1000 ஆண்களுக்கு, 939 பெண்கள் வீதம் உள்ளனர். சராசரி எழுத்தறிவு 85.67% ஆகவுள்ளது. மக்கள்தொகையில் இந்துக்கள் 68.12%, முஸ்லீம்கள் 30.65%, கிறித்தவர்கள் 0.57% மற்றும் பிறர் 0.66% ஆகவுள்ளனர்.  

## போக்குவரத்து
லக்கீம்பூர் நகரம் அருணாச்சலப் பிரதேசத்தின் நுழைவாயில் என பெருமையாக அழைக்கப்படுகிறது.  

### வானூர்தி நிலையம்
வடக்கு லக்கீம்பூர் நகரத்திற்கு 5 கி.மீ. தொலைவில் உள்ள லீலாபாரி வானூர்தி நிலையம, கொல்கத்தா, கவுகாத்தி நகரங்களை இணைக்கிறது.  
### தொடருந்து நிலையம்
வடக்கு லக்கீம்பூரின் தொடருந்து நிலையம் நகரி பகுதியில் உள்ள்து. ராங்கியா இரயில்வே கோட்டத்தின், ராங்கியா-மூர்கோன்செலெக் இருப்புப் பாதை வழித்தடத்தில் அமைந்த லக்கீம்பூர் தொடருந்து நிலையம், கவுகாத்தி, பிஸ்வநாத், தின்சுகியா நகரங்களை இணைக்கிறது.  

### சாலைகள்
தேசிய நெடுஞ்சாலை எண் 52 வடக்கு லக்கீம்பூர் வழியாகச் செல்கிறத்.  

## தட்பவெப்பம்
# கரீம்கஞ்சு


**கரீம்கஞ்ச்** (**Karimganj **) இந்தியாவின் அசாம் மாநிலத்தின் கரீம்கஞ்ச் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது வங்காளதேசத்தின் வடகிழக்கு எல்லைப்புறத்தில் அமைந்த இந்திய ஊராகும். இது கடல் மட்டத்திலிருந்து 13 மீட்டர் உயரத்தில் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 27 வார்டுகளும், 12,234 வீடுகளும் கொண்ட கரீம்கஞ்ச் நகரத்தின் மொத்த மக்கள்தொகை 56,854 ஆகும். அதில் 28,473 ஆண்கள் மற்றும் 28,381 பெண்கள் உள்ளனர். ஆறு வயதிற்குட்பட்ட குழந்தைகள் 4946 (8.70%) ஆகவுள்ளனர். பாலின விகிதம் 1000 ஆண்களுக்கு, 977 பெண்கள் வீதம் உள்ளனர். சராசரி எழுத்தறிவு 94.58% ஆகவுள்ளது. மக்கள்தொகையில் இந்துக்கள் 86.57%, முஸ்லீம்கள் 12.06%ன்ன் மற்றும் பிறர் 1.36% ஆகவுள்ளனர்.  
## தொடருந்து நிலையம்
கரீம்கஞ்ச் தொடருந்து ஒரு வழிப்பாதையில், டீசல் இயந்திரத்தால் இயக்கப்படும் தொடருந்துகள் கொண்டது. கரீம்கஞ்ச் தொடருந்து நிலையத்திலிருந்து அகர்தலா, சில்சார், பாதர்பூர், துல்லப்செரா, மைசாசென் போன்ற நகரகளுக்கு பயணியர் வண்டிகள் மட்டுமே இயக்கப்படுகிறது.
# கோல்பாரா


**கோல்பாரா** (**Goalpara**) இந்தியாவின் அசாம் மாநிலத்தில் உள்ள கோல்பாரா மாவட்டத்தின் நிர்வாகத் தலைமையிடமும், நகராட்சியும் ஆகும். இது அசாம் மாநிலத் தலைநகரான கவுகாத்திக்கு மேற்கே 134 கிலோ மீட்டர் தொலைவில் உள்ள்து.  

## புவியியல்
கோல்பாரா நகரம் பிரம்மபுத்திரா ஆற்றின் கரையில் அமைந்துள்ளது.இது கடல்மட்டத்திலிருந்து 114 அடி உயரத்தில் உள்ளது. கோல்பாரா நகரத்தைச் சுற்றிலும் ஹலுகண்டா மலைகள் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 19 வார்டுகளும், 11,617 வீடுகளும் கொண்ட கோல்பாரா நகரத்தின் மொத்த மக்கள்தொகை 53,430 ஆகும். அதில் 26,970 ஆண்கள் மற்றும் 26,460 பெண்கள் உள்ளனர். ஆறு வயதிற்குட்பட்ட குழந்தைகள் 6125 (11.46%) ஆகவுள்ளனர். பாலின விகிதம் 1000 ஆண்களுக்கு, 981 பெண்கள் வீதம் உள்ளனர். சராசரி எழுத்தறிவு 83.77% ஆகவுள்ளது. மக்கள்தொகையில் இந்துக்கள் 44.99%, முஸ்லீம்கள் 53.65%, கிறித்தவர்கள் 0.83% மற்றும் பிறர் 0.53% ஆகவுள்ளனர். இந்நகரத்தில் வங்காளதேச முஸ்லீம்கள் மக்கள்தொகை பெரும்பான்மையாக உள்ளது.  

## தொடருந்து நிலையம்
கவுகாத்தி-கொல்கத்தா-தில்லி-சென்னை-மும்பை-பெங்களூரு-திருவனந்தபுரம் செல்லும் தொடருந்துகள், கோல்பாரா தொடருந்து நிலையம் வழியாகச் செல்கிறது.
# பார்பேட்டா



**பார்பேட்டா (Barpeta)** இந்தியாவின் அசாம் மாநிலத்தில் உள்ள பார்பேட்டா மாவட்டத்தின் நிர்வாகத் தலைமையிடமும், நகராட்சியும் ஆகும். இது மாநிலத் தலைநகரான கவுகாத்தி நகரத்திற்கு வடமேற்கில் 90 கிலோ மீட்டர் தொலைவில் உள்ளது. இந்நகரம் கடல் மட்டத்திலிருந்து 114 அடி உயரத்தில் அமைந்துள்ளது.  

## புவியியல்
கடல் மட்டத்திலிருந்து 114 அடி உயரத்தில் உள்ள இந்நகரத்திற்கு அருகில் மானசு தேசியப் பூங்கா மற்றும் பிரம்மபுத்திரா ஆற்றின் மூன்று கிளை ஆறுகள் பாய்கிறது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 22 பகுதிகளும், 9,230 வீடுகளும் கொண்ட நகரத்தின் மொத்த மக்கள்தொகை 42,649 பேராகும். அதில் 21,241 ஆண்களும் மற்றும் 21,408 பெண்களும் உள்ளனர். ஆறு வயதிற்குட்பட்ட குழந்தைகள் 3673 (8.61%) ஆக உள்ளனர். பாலின விகிதம் 1000 ஆண்களுக்கு, 958 பெண்கள் வீதம் உள்ளனர். சராசரி எழுத்தறிவு 90.77% ஆகவுள்ளது. மக்கள்தொகையில் இந்துக்கள் 90.64%, முஸ்லீம்கள் 9.25% மற்றும் பிறர் 0.11% ஆகவுள்ளனர்.  

## தொடருந்துகள்
பார்பேட்டா தொடருந்து நிலையம், கவுகாத்தி, கொல்கத்தா, அகர்தலா, சென்னை, பெங்களூரு, ஐதராபாத் தில்லி, மும்பை, திருவனந்தபுரம், அகமதாபாத், ஜெய்ப்பூர் ஆகிய நகரங்களை இணைக்கிறது.  

## தட்பவெப்பம்
# து. மூர்த்தி

**து. மூர்த்தி** (மறைவு : 24. அக்டோபர் 2016 ) என்பவர் தமிழ்நாட்டைச் சேர்ந்த கல்லூரிப் பேராராசிரியர், பெரியாரியலாளர், மாரக்சியலாளர், அம்பேத்கரியலாளர், பேச்சாளர், எழுத்தாளர் ஆவார். இவர் தமிழ், மலையாளம், ஆங்கிலம், இந்தி ஆகிய மொழிகளை நன்கு கற்றவர். இவர் இளந்தமிழன், கவிதாமண்டலம், சிந்தனையாளன், தினப்புரட்சி, தமிழர் கண்ணோட்டம் போன்ற இதழ்களில் எழுதிவந்துள்ளார்.  

## பிறப்பும், கல்வியும்
மூர்த்தி தமிழ்நாட்டின், வேலூரில் துரைசாமி, அம்புஜம் இணையருக்கு மகானாக பிறந்தார். தனது பள்ளிப்படிப்பை வேலூரில் பயின்றார். புதுமுக வகுப்பை வேலூர் ஊரிசு கல்லூரியில் முடித்தார். பின்னர் சென்னை மாநிலக் கல்லூரியி்ல் (1968-1973) தமிழிலக்கியத்தில் இளங்கலை, முதுகலைப் படிப்புகளை முடித்தார். *தமிழ் மலையாளப் பொருச்சோற்கள் ஓர் ஆய்வு* என்ற தலைப்பில் ஆய்வு செய்து முனைவர் பட்டத்தைப் பெற்றார்.  

## தொழில்
செந்தமிழ் சொற்பிறப்பியல் அகரமுதலித் திட்ட இயக்ககத்தில் தேவநேயப் பாவாணரிடம் சிலகாலம் பணியாற்றினார். பின்னர் க்ரியா பதிப்பித்த *தற்கால தமிழகராதி* உருவாக்கத்தில் சிலகாலம் பணியாற்றினார். தஞ்சைத் தமிழ்ப் பல்கலைக்கழகத்தில் விரிவுரையாளராக பணியாற்றி இவர் தொழிலாளர்களுக்காக நடத்திய போராட்டத்தால் பணி இழந்தார். இதன்பின்னர் 1989 அக்டோபரில் அலிகார் முசுலிம் பல்கலைக்கழகத்தில் விரிவுரையாளராக இணைந்து, பேராசிரியராக ஆகி, நவீன இந்திய மொழிகள் துறைத்தலைவராக உயர்ந்து பணியாற்றினார்.  

## பொது வாழ்க்கை
மூர்த்தி தன் மாணவர் பருவத்தில் திராவிட இயக்கத்தில் ஈடுபாடு கொண்டவராக இருந்தவர். பின்னர் மார்கசிய இலெனினிய இயக்கத்தில் ஈடுபாடு கொண்டவராக இருந்தார். பொதுவுடமைச் சிந்தனைக்கு மக்களை ஈர்க்க தன் பேச்சாற்றலாலும், எழுத்தாற்றலாலும் பாடுபட்டார். மண்டலக் குழு அறிக்கையை நடைமுறைப்படுத்த வே. ஆனைமுத்து வட இந்தியப் பயணங்களை மேற்கொண்டபோது அவருக்கு உறுதுணையாக இருந்தார். வே. ஆனைமுத்து தலைமையில் மேற்கு உத்தரப் பிரதேசத்தில் 2000 ஆண்டு 31 மாவட்டங்களில் இட ஒதுக்கீட்டு பரப்புரையில் ஈடுபட்டபோது பொதுக்கூட்டங்களில் மூர்த்தி இந்தியில் உரையாற்றி பரப்புரையில் ஈடுபட்டார். இவர் புற்றுநோயால் பாதிக்கபட்டு 24-10-2016 இல் அலிகாரில் மறைந்தார். பிறகு இவரது உடல் வேலூர் சி. எம். சி மருத்துவக் கல்லூரி மாணவர் ஆய்வுக்காக கொடையாக தரப்பட்டது.
# போங்கைகாவொன்


**போங்கைகாவொன்** (**Bongaigaon**) இந்தியாவின் அசாம் மாநிலத்தின் மேற்கில் அமைந்த போங்கைகாவொன் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது மாநிலத் தலைநகரம் கவுகாத்திக்கு மேற்கே 122 கிலோ மீட்டர் தொலைவில் உள்ளது அசாமின் பெரிய தொழில் மற்றும் வணிக மையமான போங்கைகாவொன் நகரத்தின் பகுதிகள் போங்கைகாவொன் மாவட்டம் மற்றும் சிராங் மாவட்டத்தில் அமைந்துள்ளது.  
இது மாநிலத் தலைநகரம் கவுகாத்திக்கு மேற்கே 122 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 25 வார்டுகளும், 15,219 வீடுகளும் கொண்ட போங்கைகாவொன் நகரத்தின் மொத்த மக்கள்தொகை 67,322 ஆகும். அதில் 32,921 ஆண்கள் மற்றும் 32,921 பெண்கள் உள்ளனர். ஆறு வயதிற்குட்பட்ட குழந்தைகள் 6594 (9.79%) ஆகவுள்ளனர். பாலின விகிதம் 1000 ஆண்களுக்கு, 957 பெண்கள் வீதம் உள்ளனர். சராசரி எழுத்தறிவு 88.18% ஆகவுள்ளது. மக்கள்தொகையில் இந்துக்கள் 90.73%, முஸ்லீம்கள் 6.52, கிறித்தவர்கள் 0.83%, சமணர்கள் 1.19%, சீக்கியர்கள் 0.40% மற்றும் பிறர் 0.34 ஆகவுள்ளனர்.  

## தொடருந்து நிலையம்

புது போங்கைகாவொன் தொடருந்து நிலையத்திலிருந்து கவுகாத்தி, அலிப்பூர்துவார், லாம்டிங், ரங்கியா மற்றும் சிலிகுரி நகரங்கள் இருப்புப் பாதை மூலம் இணைக்கப்பட்டுள்ளது.  

## தட்பவெப்பம்
# இராஜாதித்தர்



**இராஜாதித்தியர்** (**Rajaditya Chola** 10ஆம் நூற்றாண்டின் நடுப்பகுதி) என்பவர் முதலாம் பராந்தகச் சோழரின் (ஆட்சிக் காலம் 907–955) மற்றும் சேர இளவரசி கோ கிழான் அடிகள் ஆகியோரின் மகனாவார். இவர் தக்கோலப் போருக்கு (948–949) தலைமை தாங்கியதற்காக அறியப்படுகிறார்.  

போரில் இறந்த இளவரசர் ராஜாதித்யனின் மரணம் குறித்து வழக்கத்திற்கு மாறாக சோழர்களால் நினைவுகூரப்பட்டது. இந்த நிகழ்வு குறித்த பதிவானது முதலாம் இராசராசனின் பெரிய லேடன் செப்பேடு (கி.பி. 1006) மற்றும் இராசேந்திர சோழனின் திருவாலங்காடு செப்பேடு (கி.பி. 1018) ஆகியவற்றில் காணப்படுகிறது.  

## ஆரம்ப கால வாழ்க்கை
இராஜாதித்தியன், சேர பெருமாள் இளவரசி கோ கிழான் அடிகள் மற்றும் முதலாம் பராந்தக சோழன் (கி.பி. 907-955) ஆகியோரின் மகன் ஆவார். முதலாம் பராந்தகன், கோ கிழான் அடிகள் மற்றும் கிழான் அடிகள் ரவி நீலி (அவரது இரண்டு மகன்களான இராஜாதித்யன் மற்றும் அரிஞ்சய சோழரின் தாய்கள்) ஆகிய இரு சேர இளவரசிகளை மணந்ததாக அறியப்படுகிறது.  

இராஷ்டிரகூடர் மற்றும் அவர்களது கூட்டாளிகளுடனுடனான பெரும்போரை திருமுனைப்பட்டி நாட்டில் முதலாம் பராந்தக சோழன் எதிர்நோக்கி இருந்ததாகத் தெரிகிறது. 930களில், அல்லது கிபி 923 ஆம் ஆண்டிலேயே, இளவரசர் இராஜாதித்தன் யானைகள் மற்றும் குதிரைகள் உட்பட கணிசமான படைகளுடன், தன் முழு குடும்பத்துடன், திருமுனைப்பட்டி நாட்டிலுள்ள இராஜாதித்தியபுரத்திற்கு (திருநாவலூர்/திருமாநல்லூர்) புதிய சோழ அரசின் வடக்கு எல்லைகளைப் பாதுகாத்தக்க அனுப்பபட்டார்). நடுப்பகுதியில் அவரது தாயார் (சேர இளவரசி கோ கிழான் அடிகள்) மற்றும் அவரது ஒன்றுவிட்ட சகோதரர் அரிஞ்சய சோழன் ஆகியோர் இராஜாதித்தியபுரம் சென்று சேர்ந்தனர். சோழ இளவரசர் அங்கேயே இறந்தார். சோழர்களின் படை பின்னர் தோற்கடிக்கப்பட்டு, குழப்பத்தில் பின்வாங்கியது.  

மத்திய தொழில்துறை பாதுகாப்புப் படை (CISF) தனது 56வது நிறுவன தினத்தை 07 மார்ச் 2025 அன்று தமிழ்நாட்டின் தக்கோலத்தில் கொண்டாடியது , அங்கு உள்துறை அமைச்சர் அமித்சா, பயிற்சி மைய வளாகத்திற்கு "ராஜா ஆதித்ய சோழன் பயிற்சி மையம்" எனும் பெயரை அதிகாரப்பூர்வமாக அறிவித்தார்.  

## மேலும் பார்க்க
- வீராணம் ஏரி